Lovende trailer for Fallout tv-serien

Serier og film, baseret på populære computerspil, er i årenes løb blevet lanceret med meget svingende succes. Vi nævner i flæng The Last Of us, The Witcher, Doom, World of Warcraft, Halo og Resident Evil. Om en måned er der premiere på en ny, nemlig Fallout, og Amazon Prime har lige udgivet en lovende trailer.

Fallout-universet har mere end 25 år på bagen og tv-serien er skabt af Jonathan Nolan, der tidligere har lavet Westworld.

Amazon Prime beskriver handlingen således:

“200 år efter apokalypsen tvinges de blide beboere i luksuriøse Fallout-siloer til at vende tilbage til det stråleskadede helvedeslandskab, som deres forfædre efterlod – og er chokerede over at opdage et utroligt komplekst, mærkeligt og meget voldeligt univers, der venter på dem.”

Serien har premiere den 11. april, men herunder kan du nyde traileren.

https://youtu.be/V-mugKDQDlg?si=AHFm3F-BlLTJKrzu

Lovende trailer for Fallout tv-serien